18. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Χ. 3254/56 της 14/27 Νοεμ. 1963  (ΦΕΚ Β΄ 532) Περί εισαγωγής, αποταμιεύσεως και αναμίξεως χημικών προσθέτων μετ’ ορυκτελαίων, δια την βελτίωσιν της ποιότητος αυτών, εντός των χώρων των Ελευθέρων Τελωνειακών Συγκροτημάτων. Έχοντας υπ’ όψει: 1)τας διατάξεις του τετάρτου εδαφίου του άρθρ. 4 του Νόμ. 436/20.11.1914 (ΦΕΚ 357/Α/2.12.1914) «περί δασμολογικής αφομοιώσεως των Νέων Χωρών», ως προσετέθη εις το άρθρον τούτο, δια της παρ. 7 του άρθρ. 15 του Ν.Δ. 4257/1962 (ΦΕΚ 172/Α/1962) και 2)τα υπ’ αριθ. 16955/1931/16.5.1963 και 39875/4558/11.10.1963 γνωμοδοτικά έγγραφα του Γενικού Χημείου του Κράτους, αποφασίζομεν: Άρθρ.1.-«Επιτρέπεται η εισαγωγή και αποταμίευσις εντός των χώρων των Ελευθέρων Τελωνειακών Συγκροτημάτων παντός χημικού προσθέτου, προοριζομένου δια την ανάμιξίν του μετά των εν αποταμιεύσι ορυκτελαίων προς βελτίωσιν της ποιότητος αυτών». Το άρθρ. 1 αντικατεστάθη ως άνω δια της υπ’ αριθ. Τ. 826/3 της 30 Φεβρ./9 Μαρτ. 1971 (ΦΕΚ Β΄ 186) αποφ. Υπ. Οικον. Άρθρ.2.-Ο καθορισμός των, αποκλειστικώς και μόνον προς ανάμειξιν, εισαγομένων ποστοτήτων, εκ των ειδών του προγουμένου άρθρου, εις τους χώρους των Ελευθέρων Τελωνειακών Συγκροτημάτων, ως και ο έλεγχος της προσμίξεώς των, μετά των εν αποταμιεύσει ορυκτελαίων, ενεργείται παρ’ Επιτροπής, αποτελουμένης: α)εκ του Επόπτου - Τελωνειακού Διευθυντού του οικείου Τελωνειακού Συγκροτήματος, β)εκ του Τελωνειακού Προϊσταμένου του Συγκροτήματος τούτου και γ)εξ ενός χημικού του οικείου Χημικού Παραρτήματος του Γενικού Χημείου του Κράτους. Άρθρ.3.-1.Εκάστη των Εταιρειών Πετρελαιοειδών, προτιθεμένη να εισαγάγη εντός του Συγκροτήματος αυτής, χημικά πρόσθετα, του άρθρ. 1 της παρούσης, υποβάλλει σχετικήν αίτησιν εις την αρμοδίαν Τελωνειακήν Αρχήν δεόντως χαρτοσημασμένην και περιέχουσαν   πλήρη στοιχεία της αιτουμένης εισαγωγής των περί ου πρόκειται ειδών. 2.Η Τελωνειακή Αρχή, μετά την υποβολήν της τοιαύτης αιτήσεως, αποστέλλει αντίγραφον ταύτης εις την αρμοδίαν Επιτροπήν του προηγουμένου άρθρου, ήτις και καθορίζει δι’ αποφάσεώς της, τας αναγκαιούσας να εισαχθώσιν εντός του Συγκροτήματος ποσότητος χημικών προσθέτων. 3.Ακολούθως, η ως άνω Επιτροπή, διαβιβάζει αμελλητί αντίγραφον της εν λόγω αποφάσεώς της, εις την αποστείλασαν την αίτησιν Τελωνειακήν Αρχήν, ίνα αύτη βάσει ταύτης επιτρέψη την εισαγωγήν και αποταμίευσιν εντός του Συγκροτήματος των καθορισθεισών ποσοτήτων εκ των ανωτέρω χημικών προσθέτων. Άρθρ.4.-1.Η ανάμιξις των ορυκτελαίων, μετά των χημικών προσθέτων, πραγματοποιείται, κατόπιν προηγουμένης καταθέσεως σχετικών αιτήσεων αναλώσεως των υπό ανάμιξιν ποσοτήτων, εις την αρμοδίαν Τελωνειακήν Αρχήν. 2.Η ανάμιξις των ειδών τούτων, ενεργείται, εν ιδιαιτέρα αποθήκη ή δεξαμενή, παρουσία πάντοτε της αρμοδίας Επιτροπής, του άρθρ. 2 της παρούσης. 3.Δι’ εκάστην ανάμιξιν, συντάσσεται υπό της Επιτροπής πρωτόκολλον, εις πολλαπλούν, όπερ υπογράφεται παρά πάντων των μελών αυτής, ως και του εκπροσώπου της ενδιαφερομένης Εταιρείας, όστις παρίστανται καθ’ όλον το διάστημα της αναμίξεως. 4.Εις εκάστην των κατατεθεισών αναλώσεων, προσαρτάται αντίτυπον του συνταγέντος πρωτοκόλλου, ίνα βάσει τούτου, πιστωθώσιν οριστικώς οι αντίστοιχοι των αναλωθέντων ειδών αποταμιεύσεις. 5.Ωσαύτως, βάσει αντιτύπου του αυτού πρωτοκόλλου αναμίξεως, ενεργείται σχετική καταχώρησις εις το οικείον βιβλίον αποταμιεύσεως του Συγκροτήματος, ήτις και συνιστά νέαν πράξιν αποταμιεύσεως του παραχθέντος εκ της αναμίξεως ταύτης μίγματος. Άρθρ.5.-Κατά τα λοιπά, ισχύουσιν αι κείμεναι περί Ελευθέρων Τελωνειακών Συγκροτημάτων διατάξεις, αι τοιαύται του Νόμ. 1165/1918 «περί Τελωνειακού Κώδικος» και αι συναφείς τούτων. Η ισχύς της παρούσης άρχεται, από της δημοσιεύσεώς της εις την Εφημερίδα της Κυβερνήσεως. (Αντί της σελ. 372,05(β) Σελ. 372,05(γ) Τεύχος 420-Σελ. 63 Ελεύθερα Τελωνειακά Συγκροτήματα 30.Δ.β.17-18 Ελεύθερα Τελωνειακά Συγκροτήματα 30.Δ.β.18 30.Δ.β.18 Ελεύθερα Τελωνειακά Συγκροτήματα 